Diari Oficial de la Generalitat Valenciana


Sumari del DOGV 3500, del 21-05-1999 (1999/4653)

RESOLUCIÓ d'11 de maig de 1999, del director general d'Interior, per la que es dóna publicitat a la relació individualitzada comprensiva de la puntuació corresponent als mèrits inscrits i reconeguts en el Registre de Mèrits de Determinació Autonòmica de la Comunitat Valenciana, dels funcionaris d'Administració Local amb habilitació de caràcter nacional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/4653


Organisme emissor
:   Conselleria de Presidència

Tipus de document
:   Resolució

RESOLUCIÓ d'11 de maig de 1999, del director general d'Interior, per la que es dóna publicitat a la relació individualitzada comprensiva de la puntuació corresponent als mèrits inscrits i reconeguts en el Registre de Mèrits de Determinació Autonòmica de la Comunitat Valenciana, dels funcionaris d'Administració Local amb habilitació de caràcter nacional. [1999/4653]
  
De conformitat amb allò que s'ha disposat en la disposició addicional de l'Ordre de 5 de novembre de 1998, de la Conselleria de Presidència, per la qual es crea el fitxer de dades i es regula el registre de mèrits de determinació autonòmica de la Comunitat Valenciana dels funcionaris d'administració local amb habilitació de caràcter nacional, a l'entrada en vigor d'aquesta s'implanta l'esmentat registre, del qual formen part els funcionaris del susdit col·lectiu que en l'esmentada data presten servei amb destinació definitiva o en virtut de nomenament provisional en entitats locals de la Comunitat Valenciana.
  
D'altra banda, l'art. 3r de l'esmentada Ordre estableix que són funcions del Registre de Mèrits de Determinació Autonòmica el reconeixement, la inscripció i l'assignació de la puntuació corresponent dels mèrits de determinació autonòmica a què fa referència el Decret 8/1995, de 10 de gener, del Govern Valencià, pel qual es regulen els mèrits a aplicar en els concursos de funcionaris d'administració local amb habilitació de caràcter nacional, que corresponen al coneixement de les especialitats de l'organització territorial i normativa autonòmica.
  
Mitjançant Resolució de 22 de desembre de 1998 del director general d'Interior (DOGV núm. 3420, de 26.01.99), es va donar publicitat a la relació individualitzada de funcionaris d'administració local amb habilitació de caràcter nacional inscrits en el Registre de Mèrits de Determinació Autonòmica, amb expressió dels mèrits relatius a l'experiència professional, i es va donar un termini de 20 dies per adduir al·legacions.
  
També, els interessats formularen sol·licituds de reconeixement i inscripció de mèrits en els termes de la susdita Ordre i el director general d'Interior va fer les corresponents propostes de resolució en què es reconeixen els mèrits acreditats pels funcionaris relatius al coneixement del valencià i la formació personal sobre les especialitats de l'organització territorial i la normativa autonòmica de la Generalitat Valenciana., d'acord amb el que s'ha disposat en els articles 3r i 4t del Decret 8/95, de 10 de gener, del Govern Valencià, i l'article 5é de l'Ordre de 5 de novembre de 1998, de la Conselleria de Presidència, i es va donar un termini de deu dies per a formular al·legacions.
  
Atenent que segons allò que s'ha disposat en el paràgraf primer de l'art. 6 de l'Ordre de 5 de novembre de 1998, la Direcció General d'Interior, amb ocasió de la Resolució per la qual es publica la convocatòria conjunta a nivell autonòmic del concurs ordinari, publicarà en el Diari Oficial de la Generalitat Valenciana la relació individualitzada comprensiva de la puntuació corresponent als mèrits inscrits i reconeguts en el Registre de mèrits de determinació autonòmica a la data de la mencionada resolució.
  
Així mateix, la puntuació que figure en dita relació serà aplicada pels tribunals per a la valoració dels mèrits de determinació autonòmica, sense que siga possible cap acreditació addicional per part dels concursants ni valoració distinta per part del tribunal, segons disposa el paràgraf segon de l'esmentat article.
  
Vistes les al·legacions formulades pels interessats a les propostes de reconeiximent i inscripció de mèrits de determinació autonòmica, i atenent que la puntuació màxima a obtindre no pot superar els 3 punts, d'acord amb allò que s'ha disposat en l'art. 1r paràgraf segon del susdit Decret 8/1995, resolc:
  
1r. Estimar les al·legacions formulades pels interessats relatives tant a l'experiència professional, com al coneixement del valencià i la formació personal sobre les especialitats de l'organització territorial i la normativa autonòmica de la Generalitat Valenciana.
  
2n. Reconéixer i inscriure en el Registre de mèrits de determinació autonòmica els mèrits acreditats pels interessats.
  
3r. Donar publicitat a la puntuació corresponent dels mèrits reconeguts i inscrits al Registre de mèrits de determinació autonòmica dels funcionaris amb habilitació de caràcter nacional, relacionats en l'annex I que s'adjunta a la present resolució a efectes de la seua valoració en el concurs ordinari de 1999.
  
La puntuació que figura en ixa relació serà aplicada pels tribunals per a la valoració dels mèrits de determinació autonòmica, sense que siga possible cap acreditació addicional per part dels concursants ni valoració distinta per part del tribunal.
  
Contra la present resolució, que posa fi a la via administrativa, podrà interposar-se, potestativament, recurs de reposició davant d'aquesta Direcció General d'Interior, o bé recurs contenciós administratiu davant del Jutjat Contenciós Administratiu de València o, si fa el cas, del domicili de l'interessat, en el termini de dos mesos a comptar des del dia següent a la notificació de la present resolució. Tot això de conformitat amb allò que s'ha establert en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú; en els articles 8,14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i en el paràgraf 2n. de l'article 7 del Decret 8/95, de 10 de gener, sense perjudici d'utilitzar qualsevol altra via que es considere oportuna.